Zátvor (Trnava)

Sídlisko Zátvor je mestská štvrť Trnavy, ktorá je súčasťou mestskej časti Trnava-sever.

História

21. storočie 
V roku 2014 sa trnavská samospráva pýtala obyvateľov formou dotazníka na nápady a požiadavky revitalizácie obytných súborov Zátvor - dvor číslo 2 a Zátvor - dvor číslo 3.

Na jeseň 2015 bola dokončená projektová dokumentácia pre humanizáciu obytných súborov Zátvor - dvor číslo 2 a Zátvor - dvor číslo 3.

Začiatkom roka 2017 v rámci 
participatívneho plánovania sa uskutočnilo verejné stretnutie k humanizácii obytného súboru Zátvor - dvor číslo 1. Závery z prieskumu verejnej mienky boli spracované a publikované o mesiac neskôr. Stavebné práce na humanizácií obytných súborov Zátvor - dvor číslo 2 a Zátvor - dvor číslo 3 započali tri mesiace po zverejnení záverov z prieskumu verejnej mienky obytného súboru Zátvor - dvor číslo 1, čím spoločný projekt humanizácie obytných súborov Zátvor - dvor číslo 2 a Zátvor - dvor číslo 3 bol úspešne zrealizovaný po trojročnej práci.

V roku 2018 sa mohli obyvatelia oboznámiť s návrhom obnovy dvora číslo 1 na Zátvore priamo s projektantkou v priestoroch Základnej školy Slovenského učeného tovarišstva. Kúpa nevyužívaných objektov bývalej materskej školy a jaslí na Zátvore od Slovenských elektrární prebehla v roku 2018 a Mesto Trnava za objekty a pozemky zaplatilo 785 365 eur s cieľom rekonštrukcie objektov a vytvorením novej materskej školy na Spojnej ulici.

V roku 2019 trnavská samospráva spustila verejné obstarávanie pre vypracovanie projektovej dokumentácie pre stavebné povolenie rekonštrukcie objektov na Spojnej ulici, kde by mohlo pribudnúť 115 miest pre škôlkárov vytvorením novej materskej školy.

V stredu 25. marca 2020 počas svetovej pandémie koronavírusu COVID-19 začali stavebné práce na humanizácii dvora č. 1 na Zátvore, ktorých cieľom bolo kompletne  zrevitalizovať  obytný  súbor, zaviesť opatrenia na zníženie  hluku, umiestniť vo vnútrobloku prirodzené krajinné prvky i prvky drobnej architektúry, zazelenať exponované miesta, samozrejmosťou bol aj osobitný manažment dažďovej vody a v území pribudlo 39 nových stromov. Celková cena realizácie predstavovala 157 000 eur, financovanie bolo prevažne z Integrovaného regionálneho operačného programu 2014-2020 v celkovej výške 144 000 eur a zvyšok bol financovaný z vlastného mestského rozpočtu, realizáciou bola zavŕšená trojročná práca humanizácie tohto dvora.

Životné prostredie

Verejné priestranstvá 
Na sídlisku je niekoľko verejných priestranstiev, ktoré môžu obyvatelia využívať.

Zátvor - dvor číslo 1 
Zátvor - dvor číslo 1 je obytný súbor a nachádza sa medzi ulicami Veterná 19 – 24 a Poštová 2 – 8.

Obyvateľom slúži ihrisko pre deti vo veku do 6 rokov s originálnymi farebnými hernými prvkami, lavičky s operadlami a stôl s lavicami, tieniaca konštrukcia, spevnené plochy v okolí mobiliáru, dopadové plochy pod hernými prvkami a oplotenie detského ihriska.

Zátvor - dvor číslo 2 
Zátvor - dvor číslo 2 je obytný súbor nachádzajúci sa medzi ulicami Veterná a Poštová a medzi obytnými súbormi Zátvor - dvor číslo 1 a Zátvor - dvor číslo 3.

Obyvateľom slúži odpočinková zóna s pergolami, fitnes zóna, športová infraštruktúra v podobe multifunkčného ihriska a detské ihrisko pre deti vo veku od 6 do 12 rokov.

Zátvor - dvor číslo 3 
Zátvor - dvor číslo 3 je obytný súbor nachádzajúci sa medzi ulicami Veterná a Poštová hneď vedľa obytného súboru Zátvor - dvor číslo 3.

Obyvateľom slúži predovšetkým detské ihrisko vo veku do 6 rokov s originálnymi farebnými hernými prvkami a so šmýkalkou na kopci, sánkovací svah a piknikové stoly.

Referencie

Externé odkazy 
 www.trnava.sk

Trnavské sídliská
Trnava-sever